## La Ciutat de les Arts i les Ciències acull noves actuacions d’‘Un llac de concerts’ en maig

*** Esta activitat gratuïta se celebra en l’escenari del passeig nord del Museu de les Ciències**

La Ciutat de les Arts i les Ciències i Berklee València continuen el cicle ‘Un llac de concerts’ amb noves actuacions gratuïtes els pròxims divendres 2, 9 i 23 de maig, a les 19:00 hores en l’escenari del passeig nord del Museu de les Ciències. Este cicle forma part del programa ‘Música en obert amb Berklee’ que realitzen en col·laboració les dos institucions, que inclou diverses activitats que integren ciència, música, art i entreteniment al llarg de l’any acadèmic.

Els estudiants del campus de Berklee a València, procedents de més de 45 països, són els protagonistes del cicle, que compta amb el suport de BBVA i en el qual interpreten diversos gèneres musicals, des del *jazz* fins al *blues* i el *soul*, passant per músiques del món, flamenc, electrònica, *folk*, *funk* i *jazz* llatí.

Després d’una pausa, els concerts es reprendran a la fi de juliol amb 4 dates addicionals que tindran lloc els dies 25, 30 i 31 de juliol, i l’1 d’agost. Per a més informació podeu consultar en la pàgina web [Un llac de concerts](https://cac.es/va/vuelve-en-mayo-un-lago-de-conciertos-con-berklee-valencia-y-la-ciutat-de-les-arts-i-les-ciencies/).

‘Un llac de concerts’ no és només el pla perfecte per a acabar la setmana amb música en viu, a l’aire lliure i en un entorn únic com la Ciutat de les Arts i les Ciències, és una gran oportunitat per a disfrutar de l’increïble talent dels estudiants d’una de les principals escoles de música del món.

Fecha: 30/04/2025